Dustin Poirier

Dustin Glenn Poirier (s. 19. tammikuuta 1989 Lafayette, Louisiana) on yhdysvaltalainen uransa lopettanut kevytsarjan vapaaottelija, joka otteli suurimman osan urastaan UFC:ssä. Hän on entinen UFC:n kevytsarjan tilapäinen mestari.

Vapaaottelu
Poirier otteli ensi kerran vapaaottelussa 16. toukokuuta 2009 Aaron Suarezia vastaan, jonka hän voitti tyrmäyksellä ensimmäisessä erässä. Poirier otteli uransa alussa pääosin Louisianassa USA MMA -organisaatiossa. Ennen siirtymistään WEC-organisaatioon Poirier otteli yhteensä seitsemän ottelua voittaen kaikki. Hän voitti muun muassa Joe Torrezin, Daniel Wattsin, Ronny Lisin ja Derek Gauthierin ensimmäisessä erässä. Poirierin nopein voitto tuli Lisiä vastaan, jonka hän voitti käsilukolla 51 sekunnissa.

WEC (2010)
Poirier siirtyi WEC-organisaatioon, jossa hän otteli ensi kerran elokuussa 2010 Danny Castilloa vastaan. Poirier hävisi uransa ensimmäisen kamppailun tuomariäänin. Marraskuussa 2011 Poirier puolestaan voitti Zach Micklewrightin teknisellä tyrmäyksellä ensimmäisessä erässä, kun ottelua oli käyty 53 sekuntia.WEC 52 - Faber vs. Mizugaki sherdog.com Viitattu 8.11.2020 

UFC (2011–)
Poirier siirtyi UFC:hen, kun WEC siirtyi UFC:n omistukseen 2010 lopulla. Poirier siirtyi ottelemaan höyhensarjaan oteltuaan sitä ennen kevytsarjassa. UFC:ssä Poirier otteli ensi kerran 1. tammikuuta 2011 Josh Grispia vastaan, jonka hän voitti tuomariäänin. Poirier voitti myös kesäkuussa käydyn kamppailun Jason Youngia vastaan tuomariäänin. Poirier jatkoi voittokulkuaan marraskuussa 2011 Pablo Garzaa vastaan, jonka hän voitti D'Arce kuristuksella toisessa erässä.

Vuoden 2012 Poirier aloitti ottelemalla helmikuussa Max Hollowayta vastaan, joka otteli ensimmäistä kertaa UFC:ssä. Kamppailu käytiin UFC 143 -tapahtumassa, jossa Poirier voitti kamppailun triangelikäsilukolla ensimmäisessä erässä. Toukokuussa Poirier kohtasi Chan Sung Jungin, joka otteli vasta kolmatta otteluaan UFC:ssä, mutta oli ansainnut kahdesta edellisestä ottelusta illan luovutus- ja tyrmäysbonukset. Se käytiin myös illan pääotteluna UFC on Fuel TV: Korean Zombie vs. Poirier -tapahtumassa, jonka Poirier hävisi neljännessä erässä D'Arce kuristuksella. Kaksikon ottelu palkittiin illan kamppailu bonuksella.UFC on FUEL TV 3 bonuses: Jung earns $80K while Poirier, Lawlor net $40K mmajunkie.com 15.5.2012 Viitattu 7.11.2020  Tappion jälkeen Poirier päätti vaihtaa seuraa American Top Teamiin valmistautuessaan joulukuussa käytävää kamppailuaan Jonathan Brookinsia vastaan.UFC Featherweight Dustin Poirier joins American Top Team (ATT) mmamania.com 18.10.2012 Viitattu 7.11.2020  Poirier onnistui voittamaan kamppailun toista kertaa urallaan D'Arce kuristuksella.

Vuonna 2013 Poirier otteli jälleen kolmesti vuoden aikana. Helmikuussa hän otteli Englannissa Cub Swansonia vastaan, joka oli ennen sitä voittanut kolme ottelua peräkkäin. Poirier hävisi kolmieräisen kamppailun tuomariäänin (28–29, 27–30, 27–30). Elokuussa Poirier palasi voittajaksi Erik Kochia vastaan, jonka hän voitti UFC 164 -tapahtumassa tuomariäänin (29–28, 29–27, 29–27). Joulukuussa hän otteli vielä voitokkaasti Diego Brandãota vastaan, jonka hän tyrmäsi kuusi sekunttia ennen ensimmäisen erän loppumista.

Poirier otteli tällä kertaa kahdesti vuoden aikana, kun hän kohtasi ensin huhtikuussa 2014 Akira Corassanin. Hänen vastustaja oli voittanut kaikki kolme UFC-otteluaan, kun Poirierille ottelu oli kymmenes UFC:ssä. Hän voitti kamppailun toisen erän alussa ja ottelu palkittiin myös illan kamppailu bonuksella. Toisessa ottelussaan Poirier kohtasi Conor McGregorin, joka oli voittanut myös kolme ottelua peräkkäin. Poirier hävisi kamppailun teknisellä tyrmäyksellä ensimmäisen erän alussa. Poirier kertoi ottelun jälkeen McGregorin sekoittaneen hänen ajatukset puheillaan eri mediatilaisuuksissa ennen ottelua, jota hän ei tuolloin vielä ymmärtänyt vaikuttaneen suoritukseensa.Dustin Poirier on fighting with emotion: McGregor ‘really messed with my head’  bloodyelbow.com 4.7.2016 Viitattu 8.11.2020 

Siirtyminen kevytsarjaan (2015–)
McGregor tappion jälkeen Poirier ilmoitti siirtyvänsä takaisin kevytsarjaan kokiessaan painonpudotuksen hankalemmaksi, eikä tulisi enää koskaan palaamaan höyhensarjaan vaan korkeintaan tulevaisuudessa nousemaan vielä välisarjaan.Dustin Poirier explains why he's returning to lightweight mmafighting.com 19.12.2014 Viitattu 8.11.2020   Poirier otteli uudessa painoluokassa huhtikuussa 2015 Carlos Diego Ferreiraa vastaan. Hän voitti kamppailun tyrmäyksellä ensimmäisen erän lopulla, josta hänet palkittiin illan suoritus bonuksella.UFC Fight Night 63 bonuses: Four get $50,000 for 'Performance of the Night' efforts mmajunkie.usatoday.com 4.4.2015 Viitattu 8.11.2020  Poirier otteli vain kaksi kuukautta myöhemmin Yancy Medeirosia vastaan, jonka hän voitti teknisellä tyrmäyksellä ensimmäisessä erässä. Poirier ansaitsi toistamiseen illan suoritus bonuksen.UFC Fight Night 68 bonuses: Dustin Poirier gets $50,000 in front of home fans mmajunkie.usatoday.com 7.6.2015 Viitattu 8.11.2020 

Poirier otteli vuoden 2016 aikana tällä kertaa kolmesti, joista ensimmäinen oli tammikuussa Joseph Duffya vastaan. Hän voitti kamppailun tuomariäänin (30–26, 30–27, 30–27). Seuraavan kerran Poirier otteli kesäkuussa Bobby Greeniä vastaan, jonka hän onnistui voittamaan tyrmäyksellä ensimmäisessä erässä. Syyskuussa Poirier koki ensimmäisen tappionsa kevytsarjassa Michael Johnsonille, kun hänet tyrmättiin ensimmäisessä erässä.

Poirier jatkoi samaa tahtia myös 2017, jolloin hän otteli kolmesti vuoden aikana. Ensimmäiseksi Poirier kohtasi Jim Millerin UFC 208 -tapahtumassa, jossa hän voitti tuomariäänin (28–28, 30–27, 29–28). Toukokuussa Poirier kohtasi entisen UFC:n kevytsarjan mestarin Eddie Alvarezin. Ottelun tulos mitätöitiin kesken ottelun, kun Alvarez potki polvella laittomia osumia Poirierin päähän toisessa erässä. Ottelun tuomari Herb Dean katsoi ettei Alvarez tehnyt osumia tahallaan ja päätti olla hylkäämättä Alvarezia. Kaksikon välinen ottelu kuitenkin palkittiin illan kamppailu bonuksella.UFC 211 results: Eddie Alvarez-Dustin Poirier ruled no contest after illegal knees cbssports.com 13.5.2017 Viitattu 8.11.2020  Marraskuussa Poirier kohtasi vielä toisen entisen UFC:n kevytsarjan mestarin Anthony Pettisin, joka oli otellut viime vuonna höyhensarjan tilapäismestaruudesta. Poirier onnistui voittamaan kamppailun kehotriangelilla, kun Pettis kärsi kyliluuvammasta. Ottelu palkittiin illan kamppailu bonuksella.

Poirier allekirjoitti maaliskuussa 2018 uuden sopimuksen UFC:n kanssa, kun entistä oli jäljellä enää kolme ottelua. Poirier ilmoitti halustaan otella 35-vuotiaaksi saakka UFC:ssä mikäli mahdollista ja saavuttaa tuona aikana UFC-mestaruus.With 'championship language' in new UFC contract, Dustin Poirier ready for title run mmajunkie.usatoday.com 25.3.2018 Viitattu 9.11.2020  Hän aloitti vuoden illan pääottelulla Justin Gaethjea vastaan UFC on Fox: Poirier vs. Gaethje -tapahtumassa. Huhtikuussa käyty kamppailu päättyi Poirierin voittoon teknisellä tyrmäyksellä neljännen erän alussa, josta hänet palkittiin illan suoritus bonuksella. Jälkeen päin ottelu palkittiin usean vapaaottelumediasivuston, kuten MMAWeekly.com myötä vuoden 2018 vapaaotteluksi.2018 FIGHT OF THE YEAR: DUSTIN POIRIER VS. JUSTIN GAETHJE mmaweekly.com 3.1.2019 Viitattu 10.11.2020  Poirier kohtasi seuraavaksi heinäkuussa uusintaottelussa Eddie Alvarezin. UFC on Fox: Alvarez vs. Poirier 2 -tapahtumassa käyty kamppailu päättyi Poirierin voittoon teknisellä tyrmäyksellä toisen erän lopussa.

Kevytsarjan tilapäismestaruus ja jatko (2018–)
Poirier otteli kevytsarjan tilapäismestaruudesta höyhensarjan mestaria Max Hollowayta vastaan, kun kevytsarjan mestari Habib Nurmagomedov kärsi ottelukiellosta. Mestaruuden voittaja tulisi ottelemaan Nurmagomedovia vastaan varsinaisesta mestaruudesta. UFC 236 -tapahtumassa käyty kamppailu käytiin Atlantassa, jossa Poirier voitti mestaruuden tuomariäänin (49–46, 49–46, 49–46). Ottelu palkittiin illan kamppailu bonuksella. Syyskuussa Poirier pääsi ottelemaan urallaan tappiotonta Habib Nurmagomedovia vastaan varsinaisesta kevytsarjan mestaruudesta. Se käytiin UFC 242 -tapahtumassa Abu Dhabissa, jossa hän hävisi mestaruuden takakuristuksella kolmannessa erässä.UFC 242 Results: Khabib Defends Title, Dominates Dustin Poirier cagesidepress.com 7.9.2019 Viitattu 9.11.2020 

Mestaruusotteluiden jälkeen Poirier otteli Dan Hookeria vastaan kesäkuussa 2020. Poirier oli jälleen illan pääotteluna UFC on ESPN: Poirier vs. Hooker -tapahtumassa, jossa hän voitti viisieräisen kamppailun tuomariäänin (48–47, 48–47, 48–46).

Poirier otteli seuraavaksi Conor McGregoria vastaan uusintaottelussa tammikuussa 2021. Poirierin ja McGregorin piti kohdata alun perin hyväntekeväisyysottelussa jo joulukuussa 2020, mutta UFC:n puheenjohtaja Dana White onnistui saamaan kaksikon viralliseen otteluun.Conor McGregor palaa UFC-häkkiin tammikuussa – edessä myös matsi nyrkkeilylegendaa vastaan iltalehti.fi 15.10.2020 Viitattu 11.7.2021  Poirier voitti ottelun tyrmäyksellä toisessa erässä UFC 257:n pääottelussa. Tyrmäystappio oli McGregorille ensimmäinen UFC:ssä. Puoli vuotta myöhemmin Poirier otteli kolmannen kerran McGregoria vastaan heinäkuussa 2021 UFC 264 -tapahtumassa. Ottelun voittajan tulisi otella kevytsarjan mestaruudesta. Poirier voitti ottelun lääkärin keskeytyksellä ensimmäisessä erässä, kun McGregorin sääriluu meni poikki. Poirier lopetti uransa synnyin osavaltiossa Lousianassa 20.7.2025 käydyssä trilogian kolmannessa ottelussa Max Hollowayia vastaan. 

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 30–10 (1) Max HollowayPäätös (yksimielinen)UFC 31820. heinäkuuta 2025 5 5:00 New OrleansBMF-vyön mestaruusotteluTappio 30–9 (1) Islam MahatševLuovutus (D'arcen kuristus)UFC 3022. kesäkuuta 2024 5 2:42 NewarkUFC: kevytsarjan mestaruusottelu. Bonuspalkkio Voitto 30–8 (1) Benoît Saint-DenisTyrmäys (lyönnit)UFC 29910. maaliskuuta 2024 2 2:32 MiamiBonuspalkkio Tappio 29–8 (1) Justin GaethjeTyrmäys (pääpotku)UFC 29130. heinäkuuta 2023 2 1:00 Salt Lake CityBMF-vyön mestaruusotteluVoitto 29–7 (1) Michael ChandlerLuovutus (takakuristus)UFC 28113. marraskuuta 2022 3 2:00 New YorkBonuspalkkio Tappio 28–7 (1) Charles OliveiraLuovutus (takakuristus)UFC 26912. joulukuuta 2021 3 1:02 Las VegasUFC:n kevytsarjan mestaruusotteluVoitto 28–6 (1) Conor McGregorTekninen tyrmäys (lääkärin keskeytys)UFC 26411. heinäkuuta 2021 1 5:00 Las VegasVoitto 27–6 (1) Conor McGregorTekninen tyrmäys (lyönnit)UFC 25724. tammikuuta 2021 2 2:32 Abu DhabiBonuspalkkio Voitto 26–6 (1) Dan HookerPäätös (yksimielinen)UFC on ESPN: Poirier vs. Hooker28. kesäkuuta 2020 5 5:00 Las VegasBonuspalkkio Tappio 25–6 (1) Habib NurmagomedovLuovutus (takakuristus)UFC 2427. syyskuuta 2019 3 2:06 Abu DhabiUFC:n kevytsarjan mestaruusotteluVoitto 25–5 (1) Max HollowayPäätös (yksimielinen)UFC 23614. huhtikuuta 2019 5 5:00 AtlantaUFC:n kevytsarjan väliaikaisen mestaruuden ottelu. Bonuspalkkio Voitto 24–5 (1) Eddie AlvarezTekninen tyrmäys (lyönnit)UFC on Fox: Alvarez vs. Poirier 229. heinäkuuta 2018 2 4:05 CalgaryBonuspalkkio Voitto 23–5 (1) Justin GaethjeTekninen tyrmäys (lyönnit)UFC on Fox: Poirier vs. Gaethje15. huhtikuuta 2018 4 0:33 GlendaleBonuspalkkio Voitto 22–5 (1) Anthony PettisLuovutus (vartalokolmio)UFC Fight Night: Poirier vs. Pettis12. marraskuuta 2017 3 2:08 NorfolkBonuspalkkio Mitätöity 21–5 (1) Eddie AlvarezMitätöityUFC 21114. toukokuuta 2017 2 4:12 DallasVoitto 21–5 Jim MillerPäätös (enemmistötuomio)UFC 20812. helmikuuta 2017 3 5:00 BrooklynBonuspalkkio Tappio 20–5 Michael JohnsonTyrmäys (lyönnit)UFC Fight Night: Poirier vs. Johnson18. syyskuuta 2016 1 1:35 HidalgoVoitto 20–4 Bobby GreenTyrmäys (lyönnit)UFC 1995. kesäkuuta 2016 1 2:53 InglewoodVoitto 19–4 Joseph DuffyPäätös (yksimielinen)UFC 1953. tammikuuta 2016 3 5:00 Las VegasVoitto 18–4 Yancy MedeirosTekninen tyrmäys (vartalopotku ja lyönnit)UFC Fight Night: Boetsch vs. Henderson7. kesäkuuta 2015 1 2:38 New OrleansSopimuspaino. Bonuspalkkio Voitto 17–4 Carlos Diego FerreiraTyrmäys (lyönnit)UFC Fight Night: Mendes vs. Lamas15. helmikuuta 2015 1 3:45 FairfaxBonuspalkkio Tappio 16–4 Conor McGregorTekninen tyrmäys (lyönnit)UFC 17828. syyskuuta 2014 1 1:46 Las VegasVoitto 16–3 Akira CorassaniTekninen tyrmäys (lyönnit)The Ultimate Fighter Nations Finale: Bisping vs. Kennedy17. huhtikuuta 2014 2 0:42 Quebec CityBonuspalkkio Voitto 15–3 Diego BrandãoTyrmäys (lyönnit)UFC 16829. joulukuuta 2013 1 4:54 Las VegasSopimuspaino Voitto 14–3 Erik KochPäätös (yksimielinen)UFC 1641. syyskuuta 2013 3 5:00 MilwaukeeBonuspalkkio Tappio 13–3 Cub SwansonPäätös (yksimielinen)UFC on Fuel TV: Barão vs. McDonald16. helmikuuta 2013 3 5:00 LontooVoitto 13–2 Jonathan BrookinsLuovutus (brabo-kuristus)The Ultimate Fighter: Team Carwin vs. Team Nelson Finale16. joulukuuta 2012 1 4:15 Las VegasTappio 12–2 Jung Chan-sungTekninen luovutus (brabo-kuristus)UFC on Fuel TV: The Korean Zombie vs. Poirier16. toukokuuta 2012 4 1:07 FairfaxBonuspalkkio Voitto 12–1 Max HollowayLuovutus (käsilukko kolmiosta)UFC 1435. helmikuuta 2012 1 3:23 Las VegasBonuspalkkio Voitto 11–1 Pablo GarzaLuovutus (brabo-kuristus)UFC on Fox: Velasquez vs. dos Santos13. marraskuuta 2011 2 1:32 AnaheimVoitto 10–1 Jason YoungPäätös (yksimielinen)UFC 13112. kesäkuuta 2011 3 5:00 VancouverVoitto 9–1 Josh GrispiPäätös (yksimielinen)UFC 1252. tammikuuta 2011 3 5:00 Las VegasUFC-debyytti
Lähde: https://www.tapology.com/fightcenter/fighters/dustin-poirier-the-diamond

Muualla
Poirier on pelattavana hahmona EA Sportsin UFC -peleissä EA Sports UFC, EA Sports UFC 2, EA Sports UFC 3 ja EA Sports UFC 4.

Lähteet

Luokka:Yhdysvaltalaiset vapaaottelijat
Luokka:Brasilialaisen jujutsun harjoittajat
Luokka:Vuonna 1989 syntyneet
Luokka:Elävät henkilöt